**REPUBLIKA SRBIJA**

**MINISTARSTVO FINANSIJA**

**PORESKA UPRAVA**

**FILIJALA CENTAR**

**br. \_\_\_-\_\_\_-\_\_-\_\_\_\_\_\_/2022-\_\_\_\_**

 **Poreski obveznik: \_\_\_\_\_\_\_\_\_\_\_\_\_ \_\_\_\_\_\_\_\_\_\_\_** iz \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_ broj \_\_\_, PIB: \_\_\_\_\_\_\_\_\_\_\_\_\_, MB: \_\_\_\_\_\_\_\_\_\_\_\_\_\_\_\_, JMBG: \_\_\_\_\_\_\_\_\_\_\_\_\_\_\_

 **P R I G O V O R**

 ***na Opomenu od 13.03.2022. godine***

 **1.** Poštovani, dana 24. marta 2022. godine sam primila Opomenu sa stanjem na dan 13. mart 2022. godine i to za neizmirenu poresku obavezu po osnovu:

- Doprinosa za PIO za lica koja u skladu sa zakonom samostalno obavljaju privrednu ili drugu delatnost, sveštenika i verskih službenika ako nisu obavezno osigurani po osnovu zaposlenja i lica koji su osnivači, odnosno vlasnici privrednih društava koji u njima rade u iznosu od 51.831,19 dinara uvećano za kamatu u iznosu od 35.377,55 dinara, i

- Doprinosa za zdravstveno osiguranje lica koja samostalno obavljaju delatnost kao osnovno zanimanje, osnivača, odnosno vlasnika preduzeća i radnji na osnovu rešenja poreskog organa u iznosu od 30.711,46 dinara uvećano za kamatu u iznosu od 18.930,78 dinara.

 **2.** Shodno odredbi iz člana 71. stav 3. Zakona o poreskom postupku i poreskoj administraciji, kao i shodno stavu IV navedene Opomene, u roku od pet dana dostavljam Prigovor kako bih ukazala Poreskoj upravi da je zaduženje poreske uprave potpuno neosnovano i to kako za glavni dug, tako i za kamatu na glavni dug.

 Naime, pripadam samostalnim umetnicima kojima se Doprinosi za PIO i Doprinosi za zdravstveno osiguranje finansiraju od sredstava Grada Beograda, odnosno sva dugovanja za koja me eventualno zadužujete su krivica isključivo Grada Beograda.

 Način na koji funkcioniše finansiranje Doprinosa se odvija tako što Grad Beograd uplati iznos Doprinosa na račun Udruženja likovnih umetnika Srbije najkasnije od 01. u mesecu sa obavezom navedenog Udruženja da do 15. u mesecu navedene novce prebaci na račun Poreske uprave, odnosno na uplatne račune za Doprinose sa adekvatnim pozivom na broj, odnosno BOP-om.

 Ukoliko dođe do propusta Grada Beograda pa isti ne uplati novce ili zadocni sa uplatom ni Udruženje nije u mogućnosti da prebaci novce jer su to namenska sredstva kojima Udruženje ne raspolaže, odnosno koje ne poseduje.

 **3.** Ističem da je o ovome obavešteno Udruženje likovnih umetnika Srbije, te da su u toku pregovori radne grupe 17 reprezentativnih udruženja i predstavnika Ministasrtva kulture i informisanja i predstavnika Ministarstva finansija radi regulisanja, odnosno otpisa ovih dugova.

 Imajući u vidu sve navedeno dostavljam:

- Konsolidovani upit stanja i

- Prigovor te predlažem da najpre otpišete dug nastao gomilanjem kamate koji me tereti, dok bi osnovni dug trebao biti uplaćen iz budžeta RS, a da svakako ne otpočinjente postupak prinudne naplate jer za iznose kojima me zadužujete (dug i eventualnu kamatu) nema nikakve krivice poreskog obveznika, već državnih organa.

Beograd, 24. marta 2022. godine

poreski obveznik

\_\_\_\_\_\_\_\_\_\_\_\_\_\_\_\_\_\_